./data/phi0474/phi056/phi0474.phi056.perseus-lat1.xml
M. Tullius Cicero
cura igitur ut quam primum venias venies enim, mihi crede, exspectatus, neque solum nobis, id est tuis, sed prorsus omnibus  venit enim mihi in mentem subvereri interdum, ne te delectet tarda decessio   quod nullum haberes sensum nisi oculorum, prorsus tibi ignoscerem, si quosdam nolles videre; sed, cum leviora non multo essent, quae audirentur, quam quae viderentur, suspicarer autem multum interesse rei familiaris tuae te quamprimum venire, idque in omnis partis valeret, putavi ea de re te esse admonendum  sed quoniam, quid mihi placeret, ostendi, reliqua tu pro tua prudentia considerabis; me tamen velim, quod ad tempus te exspectemus, certiorem facias